Phillip Sjøen

Phillip Sjøen (født 24. desember 1995) er en norsk tidligere skihopper, som representerte Bekkelaget SK og treningsteamet Kollenhopp. I sesongen 2015/16 var han på det norske A-landslaget.
Han er fra Fagerstrand.

Karriere 

Sjøen ble juniorverdensmester i laghopp i februar 2012. Han debuterte i Kontinentalcupen 28. januar 2012 i Bischofshofen. I seniorsammenheng slo han gjennom internasjonalt i Sommer Grand Prix i 2014 der han vant to renn i Hakuba i Japan. Vintersesongen 2014 hoppet Sjøen en rekke renn i Kontinentalcupen.

I 2014 ble han Nasjonalt norsk mester i laghopp senior og junior, samt junior liten bakke. I senior-NM liten bakke tok han sølv.

En alvorlig kneskade holdt Sjøen borte fra konkurranser et helt år fra september 2012 til august 2013.

Under junior-VM på ski 2015 i Almaty tok han bronse individuelt i normalbakke og gull i laghopp sammen med Joacim Ødegård Bjøreng, Halvor Egner Granerud og Johann André Forfang.

Han la opp høsten 2016 på grunn av manglende motivasjon.

Resultater verdenscup

Referanser

Eksterne lenker 
 
 
 

Norske skihoppere
Personer fra Nesodden kommune
Juniorverdensmestere i skihopping